section_heading: Nekropola sa stećcima na Crkvini
paragraph_text: Lokalitet Crkvina nalazi se uz put koji vodi prema Popovu polju, prema Veljoj Međi. Nekropola koja je proglašena nacionalnim spomenikom Bosne i Hercegovine datira u vrijeme kasnog srednjeg vijeka i ranog osmanskog perioda (od 14. do kraja 15. stoljeća). Smještena je u starom napuštenom groblju, a površine je od oko 80 (u smjeru sjeveroistok-jugozapad) x 50 (u smjeru sjeverozapad-jugoistok) m, podijeljene lokalnim putem na dva dijela: sjeverni i južni. Ukupno je izbrojen 101 stećak, i to: 32 sanduka i 69 ploča.